Burjuc

Burjuc [burĵuk] (hungare: Burzsuk) estas komunumo en Rumanio okcidente de Deva. En 1910 ĝi havis 425 loĝantojn (rumanoj, hungaroj); en 1992 189. Ĝia unua skriba mencio estas el 1468. Ĝis 1919 ĝi apartenis al Hungario (Hunyad vármegye). Administre apartenas al ĝi Brădățel, Glodghilești, Petrești, Tătărăști kaj TisaMagyar nagylexikon, 1–18, 1993–2004, Budapest.Loknomvortaro de Transilvanio kaj de Moldavio (Rumanio)..

Burjuc situas en la valo de rivero Mureș; ĝin trapasas la nacia vojo DN7, kiu estas ankaŭ la Eŭropa vojo E68. Burjuc havas fervojan stacion ĉe la linio inter Deva kaj Săvârșin. La vojaj ligoj al la partoj de la komunumo estas bonaj nur pri Tătărăști, kiu situas unu kilometron oriente:
 Brădățel situas 5 km nord-oriente, sed la vojo longas ĉirkaŭ 15 kmlaŭ la vojtrovilo de Google Maps.
 Glodghilești situas 4 km nord-okcidente, sed la vojo longas ĉirkaŭ 10 km.
 Petrești situas 7 km norde, sed la vojo longas preskaŭ 20 km.
 Tisa situas kelkcent metrojn okcidente, sed je la alia flanko de rivero Mureș; tial la vojo longas preskaŭ 20 km; necesas iri al la ponto de Zam.

 Fontoj 

 Eksteraj ligiloj 

 Popolnombrado 2002 
 Mapo de la distrikto 
 Administracia mapo de la distrikto 

Kategorio:Komunumoj de distrikto Hunedoara
Kategorio:Vilaĝoj de distrikto Hunedoara
Kategorio:Vilaĝoj de Rumanio
Kategorio:Distrikto Hunedoara